Fundació Rafael Campalans. UPEC 2012. El futur és a les nostres mans\nUn any més, s'ha celebrat la Universitat Progressista d'Estiu de Catalunya (UPEC), que enguany arribava a la seva vuitena edició, i molt probablement la darrera.\nSota el títol "El futur és a les nostres mans", i inaugurada per Jordi Serrano, rector de la UPEC, Joan Carles Gallego, secretari general de CCOO i Josep Maria Álvarez, secretari general de la UGT de Catalunya, la UPEC 2012 s'ha organitzat entorn a tres eixos:\n- Catalunya, que va servir per reflexionar sobre cap a on va el país, el pacte fiscal, i els nous altres catalans.\n- Recuperem la democràcia segrestada, en què es va parlar sobre la possibilitat que la democràcia estigui en perill, i es va debatre sobre la por.\n- Canvi de paradigma econòmic, amb debats que giraven entorn a una alternativa al neoliberalisme, a la sortida al model econòmic des de l'esquerra, i sobre la societat desigual.\nAquesta edició ha comptat amb la participació, entre d'altres, de Joan Tugores,Arcadi Oliveres, Milagros Pérez Oliva, Josep Maria Terricabras, Muriel Casals, Said El Kadaoui, Josep Ma Àlvarez, Joan Carles Gallego, Gerardo Pisarello, Vicenç Navarro, Xavier Vinader, Ignacio Fernández Toxo, Pere Pons, Antón Costas, Marina Subirats.\nLa cloenda va comptar amb la participació dels responsables dels partits d'esquerra catalans, Pere Navarro (PSC), Joan Herrera (ICV), Oriol Junqueras (ERC), Joan Josep Nuet (EUiA) que van coincidir a assenyalar la necessitat de crear una nova hegemonia social per a ser una veritable alternativa.


Terrassa canvia els escocells dels arbres amb un sistema pioner - Innovem Terrassa !!!\nAjuntament de Terrassa - 08/10/2010\nTerrassa canvia els escocells dels arbres amb un sistema pioner\nL'Ajuntament de Terrassa, a través del servei de Manteniment Urbà, està substituint els escocells dels arbres de la ciutat amb una nova tècnica que suposa importants avantatges respecte les reixes o altres sistemes. Amb els nous escocells, l'Ajuntament retallarà despeses de manteniment i millorarà la seguretat, adaptant-se a la nova normativa.\nAquesta nova tècnica consisteix a omplir el fons de l'escocell amb grava i posar a sobre una capa de la mateixa grava, de color gris i d'aspecte granític, barrejada amb una determinada varietat de resina epoxi, per tot l'escocell excepte a la zona més pròxima a l'arbre. Al voltant del tronc, en un anell de 30 cm. de gruix, s'aplica una capa de cautxú triturat, barrejat amb les mateixes resines. Aquest anell de cautxú és elàstic i permet el creixement de l'arbre sense "escanyar" el tronc.\nEls escocells preparats d'aquesta manera necessiten molt poc manteniment perquè no hi creixen herbes, al contrari que els tradicionals escocells amb reixa. A més, queden perfectament enrasats amb la superfície del paviment i són prou porosos per permetre el rec, però no la introducció d'objectes. La resina manté la grava compacta i a l'interior de l'escocell, evitant pèrdues de grava per l'acció del vent, la pluja o altres factors.\nAmb aquesta mesura, Terrassa esdevé una de les primeres ciutats de Catalunya que comença a adaptar-se a la nova normativa. Un decret del Govern de la Generalitat del passat mes de març estableix que els escocells dels arbres han de quedar a la mateixa alçada que la vorera o paviment, i que no poden tenir obertures de més d'un centímetre quadrat, per evitar que un bastó o un taló estret entrin pel forat, provocant una caiguda a la persona que el porta. Segons el decret, els Ajuntaments tenen un termini de nou anys per a substituir tots els escocells.\nL'Ajuntament de Terrassa ha adquirit el material pels escocells i la tècnica a l'empresa terrassenca Naturalia, mentre que la instal·lació va a càrrec del servei de Manteniment Urbà, mitjançant un Pla d'Ocupació Extraordinari. Fins el mes de gener, nou treballadors instal·laran més de mig miler d'escocells a diferents barris. Fins ara s'han programat intervencions al carrer Ample, Prat de la Riba, Sant Damià i de Sant Cosme. El servei de Manteniment Urbà estudia actualment les següents zones on s'actuarà.


El festival, que coincidirà amb la II Trobada de Muixerangues ha volgut donar més pes a la música amb veu de dona\nAl Festival Música i Lletra, Xàtiva cançó d’autor, 2018 (MiL) hi haurà més dones que homes actuant a sobre de l’escenari. Aquesta ha estat la voluntat del director artístic, el músic i activista cultural, Feliu Ventura, i del regidor del Gran Teatre de l’Ajuntament de Xàtiva, Alfred Boluda. Si l’any passat la meitat dels artistes eren dones, enguany s’ha fet un esforç per superar-ho i fer un cartell volgudament feminista. Els noms de les artistes es coneixeran el 23 de març, quan el festival els farà públics.\nCom a mostra d’este esperit El Diluvi, amb la veu de Flora Sempere al capdavant, serà el protagonista enguany del concert gratuït de presentació del MiL que a més s’ha volgut fer coincidir amb la II Trobada de Muixerangues, “perquè la cançó d’autor, la festa i la tradició van de la mà”.\nEn el marc de la festa de presentació també se celebrarà el II Certamen de Joves Cantautors i Cantautores MiL Descobreix, una secció del festival que l’organització va estrenar amb èxit l’any passat. Músics de tot l’estat, entre 14 i 35 anys, van enviar les seves propostes artístiques i l’organització va repartir 2.700 euros en metàl•lic en premis per a autors no editats. El guanyador de l’any passat, el borriolenc Marc Damontagne, també cantarà a la festa de presentació. I després de l’èxit de l’any passat, enguany els assistents podran tornar a votar en directe els finalistes del MiL Descobreix i atorgar el premi del públic.\nL’edició MiL 2018 constarà de 5 dies amb 9 grans concerts els dissabtes entre el 12 de maig i el 2 de juny a la capital de la Costera. Com l’any passat, la regidoria del Gran Teatre de Xàtiva ha treballat per aconseguir un bon cartell a preu populars, i també, marca de la casa és que el festival garanteix condicions laborals dignes per a tots els artistes que hi participen, cosa que no sol passar en la majoria de grans festivals. Enguany, el MiL es consolida com el festival de cantautors de referència al territori, amb més de 2.000 espectadors l’any passat.


Notícies :: Concerts :: Joan Seguí Mercadal, Primer Premi El Primer Palau | Divulgació i actualitat musical de música clàssica i òpera\nL’organista Joan Seguí Mercadal ha estat guardonat amb el Primer Premi El Primer Palau del Palau de la Música Catalana, que atorga Mitsubishi Electric. També s’han endut guardons Bernat Prat, el Trío Ramales i el Duo Vallès-Vera. La celebració serà el dia 27 de novembre amb un recital de la guanyadora de l’edició passada, Mercedes Gancedo.\nEl primer concert del cicle-concurs El Primer Palau va ser realment emocionant, i les sensacions que es van viure a la sala, aquell 1O, s’han materialitzat en premis. Els primers en actuar van ser el Trío Ramales (Pablo Díaz, violí, Gonçalo Lelis, violoncel, i Andrés Navarro, piano) i, en la segona part, ho va fer l’organista Joan Seguí Mercadal. Els primers s’han endut, juntament amb el violinista Bernat Prat, un accèssit de 1.250 euros, a més de guanyar el Premi de la Crítica valorat en 1000 euros per comprar material musical. Del Trío Ramales, que va interpretar Díaz, Turina i Xostakóvitx, el jurat ha destacat “la conjunció del grup de cambra i la brillantor individual de cada un dels integrants”, així com ha valorat que s’interpretés una obra del seu violinista, Pablo Díaz. Bernat Prat, per la seva banda, ha convençut no només per la valentia d’interpretar una obra icònica de violí sol com la Partita núm. 2 de Bach, sinó per la qualitat del seu so, de gran projecció.\nPel que fa a Joan Seguí Mercadal, mereixedor del primer premi, en aquest article ja vam aventurar que la interpretació de la la Fantasia i fuga sobre el coral “Ad nosm ad salutaremundam”, S. 259, de Franz Liszt, va ser “d’una extrema sensibilitat. La seva jovenesa va vèncer la imponència de l’orgue del Palau (...). Les hores d’estudi passades les dotze de la nit van valer la pena per assegurar totes les tecles, registres, pedals i teclats, que li van permetre tocar l’obra de memòria. (...) Va ser un Liszt ple, virtuós i extremadament complicat que demandava molta concentració, tècnica i gran talent. L’organista semblava entrar en èxtasi en moments en què no havia de canviar de teclat i havien de sonar els acords ben plens, amb esquena recta i mirada enfront, a l’escut de l’Orfeó Català. Estava situat d’esquena al públic, però la comunicació va ser totalment fluïda i va completar el colossal Liszt amb seguretat i gran destresa”. Comptat i debatut, com anuncia el jurat, el que s’ha valorat és la maduresa i solidesa interpretatives i “el coneixement de les característiques específiques de l’instrument emprat”, l’orgue Walcker del Palau, especial per a repertori romàntic. El primer premi és dotat amb 5.000 euros oferts per Mitsubishi Electric. A més, l’organista ha guanyat el Premi Catalunya Música, que s’atorga per cinquè any consecutiu, i consisteix en l’enregistrament d’una maqueta professional, amb un repertori escollit pel mateix guanyador, i en la promoció internacional a través de la xarxa de la Unió Europea de Radiodifusió.\nEl Duo Vallès-Vera, format per Miquel Vallés, saxòfon alt i Elisabeth Vera, piano, també s’ha endut part del pastís, amb el Premi Joventuts Musicals de Catalunya al millor intèrpret d’obra d’autor català, pel “bon equilibri musical dels dos membres del duo i la brillant interpretació de Salvador Brotons”. D’aquesta manera entren a formar part del circuit de la Xarxa de Músiques coordinat per aquesta entitat, encapçalada per Joan Magrané, present en l’acte. El concert va tenir lloc el 8 d’octubre i van interpretar, a banda de Brotons, Albright i Creston.\nL’entrega de premis tindrà lloc el proper dimarts 27 de novembre a les 20h en un acte molt especial on hi actuarà la guanyadora del Primer Premi El Primer Palau 2017, la soprano Mercedes Gancedo, que coincideix amb la majoria de guardonats a dir que el millor premi és “fer un Palau”. Ella va ser la primera cantant en guanyar el primer premi després de 22 anys de concurs, i això li va fer especial il.lusió. Assegura que presentar un programa eclèctic amb Beatriz Miralles al piano va funcionar, per això en el recital de dimarts hi trobarem obres que van des del Romanticisme fins a la segona meitat del segle XX, amb compositors com Gabriel Fauré, Claude Debussy, Yoshinao Nakada, Richard Strauss, Robert Schumann, Hugo Wolf, Xavier Montsalvatge i Leonard Bernstein, un repertori que tenen molt apamat gràcies al disc enregistrat Cooking America. Gancedo i Miralles han clausurat la roda de premsa amb una madura interpretació de Pueblito mi pueblo, de Carlos Gustavino. Gancedo, que se sent com a casa a Catalunya, on afirma que l’hem acollit molt bé, no deixa de reivindicar les seves arrels argentines.\nEn l’acte s’ha anunciat també que ja està oberta la convocatòria per participar a la vint-i-quatrena edició d’El Primer Palau adreçada a instrumentistes de corda, teclat, vent o percussió, cantants, duos i altres formacions sempre que els artistes siguin de nacionalitat espanyola o resideixin a l’Estat, siguin nascuts a partir de l’any 1992 (instrumentistes) o 1989 (cantants) i tinguin nivell superior o ja estiguin graduats. Els interessats, afanyeu-vos a enviar la sol.licitud abans del dia 21 de gener de 2019. Podeu consultar les bases aquí.\nFotos: Joan Seguí Mercadal, Mercedes Gancedo. Palau de la Música Catalana.\nMés, sobre...: el primer palau , mitsubishi electric , palau de la música , joan seguí mercadal


S'obre el termini per presentar treballs al 29è Concurs de Contes de Nadal - FÒRUM.ad\nS’obre el termini per presentar treballs al 29è Concurs de Contes de Nadal\nOn: 08/11/16 14:43\nLa Biblioteca Pública del Govern ha publicat ja les bases per participar en el 29è Concurs de Contes de Nadal, al qual es poden presentar treballs fins al 16 de desembre. Hi haurà dos contes premiats per categoria, els primers premis seran un viatge mentre els finalistes rebran vals per a la compra de llibres.\nLa Biblioteca Pública del Govern ha comunicat aquest dimarts que ja s’han fet públiques les bases del 29è Concurs de Contes de Nadal. Aquest concurs és d’àmbit nacional i està obert a totes les edats, incloses en quatre categories a partir dels 8 anys.\nHi haurà dos contes premiats per categoria, els primers premis consisteixen en viatges (amb la col·laboració de l’agència de viatges Emocions) i els finalistes rebran vals per a la compra de llibres a les llibreries d’Andorra.\nPrevious Post: Nit d’humor amb la final del 3r Concurs de monòlegs\nNext Post: Roba i complements s’independitzen dels Encants tradicionals


La Crida presenta un recurs per impedir l’enderroc de Santa Cecília\nLa Crida per Lleida – CUP va presentar ahir un recurs de reposició contra el Decret d’Alcaldia – 30 de gener de 2017 –, que obliga a enderrocar els nínxols del departament de Santa Cecília del cementiri municipal pel seu «estat ruïnós».\nEl conjunt dels nínxols és «un llegat arquitectònic de mitjans del segle XIX», recorda la Crida. En aquest departament s’hi troben enterrats personatges significatius com el músic Ricard Vinyes o el mestre d’obres Ramon Serratosa.\nTal i com ho relata la formació, l’Ordenança del Cementiri Municipal de Lleida (BOP 10/04/93) obliga l’Ajuntament a «sostenir l’interior dels cementiris» ja que els ciutadans paguen les taxes d’aquesta corresponent ordenança.\nA més, recorden que el cementiri està catalogat en l’inventari del Patrimoni Arquitectònic català, per la qual cosa la Paeria està obligada a protegir-lo i conservar-lo: «no es pot declarar la ruïna d’una part – els nínxols – sense que no quedi afectat el conjunt arquitectònic del cementiri, neoclàssic i barroc».\nLa Crida ja va defensar la setmana passada que s’aturi l’ordre d’enderrocament dels nínxols deteriorats i que es rehabilitin.\nLleida, 26 d’abril de 2017


Vallmoll descompta les hores per viure la Festa Major 19’ | Diari La República Checa\nVallmoll descompta les hores per viure la Festa Major 19’\nCartell de les Festes de Vallmoll 2018\nJa queden pocs dies perquè Vallmoll visqui la seva Festa Major 2019, una de les setmanes més especials pels vallmollencs i vallmollenques. Enguany, L’Ajuntament de Vallmoll ha previst una sèrie d’activitats per tal que la setmana gran sigui un esdeveniment ben especial i reclam per a tots els visitants del Camp de Tarragona.\nDes del Diari La República Checa us fem un petit tast de què serà la Festa Major de Vallmoll 2019. Del 9 al 19 d’agost el municipi de l’Alt Camp viurà 10 dies plens d’activitats dirigides a tots els membres de la família. Podeu consultar totes les activitats i actes de la FM Vallmoll 2019, aquí.\nDestaquen els sopars temàtics com el Sopar Barbacoa, el Pizzada Jove, el Sopar de Gala o el VallmollFest, previstos pels dies 10, 14 16 i 17 a la nit, amb preus populars i opcions per tots els membres de la família. El Pregó d’Enguany anirà a càrrec del periodista Juan Enrique Ballester, el dimecres 14, a les 18. 30 h.\nPels amants del foc, a les 23.30 h del mateix dia 14, un correfoc a càrrec de l’Agrupació Cultural El Moll, recorrerà els principals carrers de la vila. En acabar, començarà la Nit Jove a la Pista poliesportiva on hi haurà música fins a les 6 de la matinada.\nTambé destaca la diada castellera del diumenge 18 d’agost, on la Colla Vella dels Xiquets de Valls actuarà a la plaça de la Vila de Vallmoll. Com a novetat, el mateix diumenge a les 17.30 h, se celebrarà el Grand Prix del Verano, dirigit als majors de 18 anys, al Camp de Futbol de Vallmoll.\npreviousPrimera trobada entre la FEHT i Turisme de la Diputació de Tarragona\nnextLa Fundació Onada busca voluntaris


Els alcaldes de Bellprat, Tous i Santa Coloma reclamen polítiques d'aprofitament i gestió forestal\nEls alcaldes de Bellprat, Tous i Santa Coloma reclamen polítiques d’aprofitament i gestió forestal\nEl foc de l’Anoia ja està controlat, però encara tardarà uns dies a donar-se per extingit, fins que no hi hagi cap punt calent. Tot i això, els alcaldes de la zona fan les primeres reflexions sobre les conseqüències i també les mancances que afloren i aconsegueixen altaveu amb els grans incendis. Els batlles de Bellprat, Santa Coloma de Queralt o Sant Martí de Tous assenyalen la insuficient gestió forestal, la falta d’incentius i les dificultats per mantenir nets els boscos privats, així com les deficiències de les xarxes de comunicacions de les zones rurals, l’abandonament de cultius i el despoblament. “L’administració pública ha d’incidir perquè l’equilibri territorial i la conservació del paisatge que fa la gent que viu al territori sigui efectiva”, ha dit David Alquézar, delegat del Govern al Penedès i alcalde de Tous.\nEls alcaldes de Bellprat i Tous, Carles Pol i David Alquézar, conversant amb el president de la Generalitat, Pere Aragonès, des del Centre de Comandament de Santa Coloma. Foto: ACN\nPer a l’alcalde de Bellprat, Carles Pol, un altre problema són els entrebancs que tenen els propietaris de la superfície forestal per gestionar-la. “El problema no és l’abandonament sinó també la complexitat que tenim els propietaris per poder actuar i tallar al bosc”, ha denunciat. Segons Ramon Mullerat, alcalde de Santa Coloma de Queralt, aquesta cogestió públic i privada és “complicada” si no s’incentiva “que surti a compte” tenir el bosc net. “Que es pugui fer estella o pèl·lets, que els camins estiguin com toca perquè els propietaris pugui espaiar el bosc i també perquè els Bombers tinguin bons accessos quan hi han de treballar”, ha afegit.\nCom ja va passar després de l’incendi de la Ribera d’Ebre el 2019, també s’aviva el debat sobre com frenar i minimitzar el despoblament i l’abandonament de les zones rurals. Les mancances en comunicacions i serveis es reivindiquen també a la Baixa Segarra i l’Anoia. Alquézar ha explicat que a Tous hi ha masies que encara no tenen aigua potable ni fibra òptica i a Bellprat, el municipi més afectat per l’incendi, va fallar el subministrament elèctric i la cobertura telefònica – que és molt deficitària–, complicant fins i tot les comunicacions durant l’extinció.\nArticle anteriorEl Consell Comarcal activa una oficina de suport als ajuntaments afectats per l’incendi forestal\nPròxim articleHeribert Barrera tenia raó


Política de Privacitat - Celler Arrelats\nEn virtut de la Llei 15/1999, de 13 de desembre, sobre Protecció de Dades de caràcter personal, i el que estableix la Llei 34/2002, de 11 de juliol, de Serveis de la Societat de la Informació i de Comerç Electrònic, et informem que les dades reflectides en aquesta comunicació, seran incorporades a un fitxer responsabilitat de Celler Arrelats, que és una marca registrada per Jordi Pallares Folqué amb NIF 78579722-S, situat al Carrer d’en Badal, número 6 de Gandesa i codi postal 43780.\nLa finalitat d’aquest lloc web és la de generar contingut informatiu a disposició dels usuaris per crear canals d’informació, opinions i col·laboració.\nTambé pots contactar enviant un correu electrònic a info@cellerarrelats.com\nEl present AVÍS LEGAL regula els drets i obligacions de Celler Arrelats i dels usuaris en relació a l’accés, navegació i utilització de la present web sense perjudici que Celler Arrelats es reservi el dret a modificar, sense previ avís, el seu contingut, essent vigents les que es trobin publicades en el moment de navegació.\nCeller Arrelats podrà donar per acabat, suspendre o interrompre, en qualsevol moment sense necessitat de previ avís, l’accés als continguts de la pàgina, sense possibilitat per part de l’Usuari d’exigir cap indemnització.\nCom a usuari de la nostra web t’obligues a no utilitzar la pàgina per a la realització d’activitats contràries a les lleis, a la moral, als l’ordre públic i, en general, a fer un ús conforme a les condicions establertes en el present Avís Legal. Així mateix, t’obliga a no realitzar activitats publicitàries o d’explotació comercial remetent missatges que utilitzin una identitat falsa.\nCeller Arrelats actua exclusivament com a responsable de la Pàgina en la seva condició de prestador d’un servei d’informació i continguts, bé sobre els seus propis serveis, o bé sobre serveis de tercers amb els quals ha subscrit acords, no es fa responsable dels continguts que, en contra de les presents condicions, els usuaris poguessin enviar o publicar, sent l’usuari l’únic responsable de la veracitat i licitud dels mateixos.\nCeller Arrelats podrà interrompre el servei de la Pàgina que està sent utilitzat per l’usuari i resoldre de manera immediata la relació amb l’usuari si detecta un ús de la Pàgina o de qualsevol dels serveis que en el mateix s’ofereixen que pugui considerar contrari a l’expressat en el present Avís Legal.\nEl contingut dels serveis oferts i el seu ús queden limitats a usuaris majors de 18 anys.\nCeller Arrelats recorda als usuaris majors d’edat, que tinguin al seu càrrec menors, que serà de la seva exclusiva responsabilitat determinar quins serveis i / o continguts són no apropiats per a l’edat d’aquests últims. En cas que tingui lloc l’accés i registre per part d’un menor, es presumeix que aquest accés s’ha realitzat amb autorització prèvia i expressa dels seus pares, tutors o representants legals, Celler Arrelats es reserva el dret a realitzar totes les verificacions i comprovacions consideri oportunes a això.\nCeller Arrelats t’informa que hi ha programes informàtics que permeten filtrar i bloquejar l’accés a determinats continguts i serveis, de tal manera que els pares o tutors, per exemple, poden decidir quins són els continguts i serveis d’Internet als quals els menors poden tenir accés i quins no.\nEn cap cas Celler Arrelats es responsabilitzarà de la veracitat de les dades facilitades pels usuaris, de manera que cada un d’aquests serà l’únic responsable que la informació facilitada a Celler Arrelats resulti adequada, exacta, actualitzada i precisa o, cas contrari, de les possibles conseqüències que puguin derivar de la manca de qualitat i veracitat de les dades.\nCeller Arrelats no garanteix que els continguts siguin precisos o lliures d’error o que el lliure ús dels mateixos per l’usuari no infringeixi els drets de terceres parts. El bon o mal ús d’aquesta pàgina i dels seus continguts està sota la responsabilitat de l’usuari.\nAixí mateix, queda prohibida la reproducció, retransmissió, còpia, cessió o difusió, total o parcial, de la informació continguda en la Pàgina, qualsevol que fos la seva finalitat i el mitjà utilitzat per a això, sense autorització prèvia de Celler Arrelats.\nA l’igual que s’indica anteriorment, la nostra pàgina, a més dels enllaços sobre productes, pot incloure enllaços o links a llocs de tercers.\nReiterem que les pàgines pertanyents a aquests tercers no han estat revisades ni són objecte de controls per part de Celler Arrelats, de manera que Celler Arrelats no podrà ser considerada responsable dels continguts d’aquests llocs web, ni de les mesures que s’adoptin relatives a la seva privacitat o a el tractament de les seves dades de caràcter personal o altres que es puguin derivar.\nCeller Arrelats recomana la lectura detinguda de les condicions d’ús, política de privacitat, avisos legals i / o similars d’aquests llocs.\nEn cas d’estar interessat en activar un enllaç a alguna de les pàgines de Celler Arrelats ha de comunicar, obtenint el consentiment exprés per crear l’enllaç. Celler Arrelats es reserva el dret d’oposició a l’activació d’enllaços amb el seu lloc web.\nCeller Arrelats no serà responsable directa ni subsidiàriament:\nLa licitud, fiabilitat i utilitat dels continguts que els usuaris transmetin amb la utilització de la pàgina o dels serveis en ella oferts, així com tampoc la seva veracitat o exactitud. Celler Arrelats no controla la utilització que els usuaris fan de la Pàgina, ni garanteix que ho facin conforme al que estableix el present Avís Legal.\nEls continguts introduïts per ells, especialment de les dades i informacions introduïts i enviats a la Companyia per mitjà de la Pàgina o en la Pàgina.\nLa realització de qualsevol tipus d’actuació en les pàgines de tercers, o actuacions il·lícites, lesives de drets, nocives i / o perjudicials.\nL’incompliment de qualsevol de les anteriors obligacions per part de l’usuari podrà portar aparellada l’adopció de les mesures oportunes emparades en Dret i en l’exercici dels seus drets o obligacions, per part de Celler Arrelats podent arribar a l’eliminació o bloqueig del compte de l’usuari infractor, sense que hi hagi possibilitat d’indemnització pels danys i perjudicis causats.\nCeller Arrelats adopta les mesures d’índole tècnica i organitzativa necessàries per garantir la seguretat de les dades de caràcter personal que conté per evitar la seva alteració, pèrdua, tractament o accés no autoritzat, tenint en compte l’estat de la tecnologia, la naturalesa de les dades i els riscos als quals estan exposats i administra el seu entorn de servidors de forma adequada, tenint una infraestructura tallafocs d’estricte compliment.\nPodràs exercitar els drets d’accés, rectificació, oposició i cancel·lació mitjançant un correu electrònic a info@cellerarrelats.com, indicant a la capçalera: PROTECCIÓ DE DADES.\nL’usuari serà l’únic responsable de la veracitat de les dades facilitades a Celler Arrelats.\nDe conformitat amb el que disposa la legislació vigent sobre l’ús de cookies, l’ús d’aquestes serà tractat de conformitat amb el que disposa l’apartat anomenat Política de Cookies existent en la present i, que tot usuari ha de llegir, acceptar i / o limitar durant la navegació, segons informa amb caràcter expressa el banner sobre cookies de la nostra web i la informació addicional que es mostren sobre l’ús de cookies en la mateixa. Podent limitar l’usuari la descàrrega de COOKIES des de les opcions de navegador.\nEl present Avís Legal es troba redactat en castellà, i es troba sotmès a la legislació espanyola vigent, que es serà d’aplicació en el no disposat en el present en matèria d’interpretació, validesa i execució.\nCeller Arrelats i l’Usuari, amb renúncia expressa a qualsevol altre fur, se sotmeten als Jutjats i Tribunals de domicili de l’Usuari per a qualsevol controvèrsia que pogués derivar-se. En el cas que l’Usuari tingui el domicili fora d’Espanya, Celler Arrelats i l’Usuari se sotmeten, amb renúncia expressa a qualsevol altre fur, als jutjats i tribunals de Tarragona, Espanya.


Comunicació i Responsabilitat Social Corporativa | La Lleonera Comunicació\nValor afegit El més a més de La Lleonera o el nostre projecte de RSC\nUn projecte de Responsabilitat Social Corporativa és el compromís actiu i voluntari que una empresa adquireix envers la societat. A banda de guanyar diners, una empresa pot aportar la seva experiència i capacitat per a millorar de forma desinteressada el seu entorn.\nLes empreses que compten amb un projecte de Responsabilitat Social Corporativa (RSC) tenen valor afegit: són més properes, més reconegudes i compten amb una millor imatge social.\nLA LLEONERA té el seu propi projecte RSC: dissenyem projectes socials corporatius a mida per als nostres clients, de manera gratuïta.\nI encara fem més. Apropem la comunicació i el periodisme als nens i nenes, organitzant tallers per a les escoles amb l’objectiu de conscienciar als més petits de la importància d’una societat ben informada.\nSUMA’T AL NOSTRE PROJECTE I CREA VALOR AFEGIT!


“S’està intentant estigmatitzar els refugiats amb clara voluntat de frenar l’onada” - Fet a Sant Feliu\nRaül Clemente Fotoperiodista\nDilluns, 15 de febrer de 2016 15:45h\nEl fotoperiodista Raül Clemente\n“Cal veure-ho per creure-s’ho”. Així explica el fotoperiodista santfeliuenc Raül Clemente les condicions que es troben els refugiats quan posen el primer peu a Europa. Ell les ha pogut conèixer de primera mà. Amb el seu company de professió Xavi Herrero, va marxar autofinançat a l’illa grega de Lesbos per veure el que hi estava passant i plasmar-ho amb la seva càmera. Aquest divendres, 19 de febrer, s’inaugura al Palau Falgeura una exposició on podrem conèixer, a través de les fotografies d’aquests dos fotoperiodistes, la situació que es viu a Lesbos. En aquesta entrevista, Raül Clemente ens parla dels voluntaris, de l’escassa presència d’organitzacions internacionals i de la desorganització general que ha pogut observar en la gestió de la ja anomenada crisi dels refugiats. L’exposició 'Shamful Island. Lesbos, la porta d’entrada a Europa' es podrà visitar del 19 de febrer al 6 de març a la sala d’exposicions del Palau Falguera.\nMoltes vegades els tornes a veure. Primer els reps, veus cares, veus gent, coneixes gent i dos dies després els tornes a veure a l’interior de l’illa o als camps de refugiats. I veus com els canvia la perspectiva. Segueixen estant molt contents però et diuen que no s’imaginaven passar aquest tràngol als camps de refugiats, molts d’ells desbordats, amb faltes d’higiene, faltes de seguretat, dormint a la intempèrie...\nEn els quilometres de costa d’arribada s’ajunten veïns, voluntaris estrangers, fotògrafs, periodistes, altres ONG com Proactiva, etc. Hi ha veïns de l’illa que sí que fan un servei d’ajuda al principi però després fan negoci. Per exemple, quan arriben les barques, les desmantellen. Treuen els motors, les fustes, les mateixes barques inflables... Al principi, ajuden a treure la gent de la barca i quan tothom està sa i estalvi a la platja, ells entren en acció i agafen tot el que poden. També hi ha molta gent que fa de “taxi” i cobra per acostar-los als primers caps d’ajuda, però moltes vegades els deixen a mig camí després d’haver-los cobrat una quantitat important per persona.\nCada cop menys, i més veient com s’està actuant. És una cadena que afecta els països d’acollida i ells marquen els tempos. Cada cop veig menys esperança perquè cada cop més hi ha una xarxa de manipulació en què s’està intentat estigmatitzar tota la gent que arriba. Pot ser que alguns hagin fet coses que no s’hagin de fer. Han arribat milers i milers de persones, així que pot ser, com a tot arreu. Però s’està intentant estigmatitzar tota aquesta gent amb clara voluntat de frenar l’onada. A mesura que vas avançant en aquesta ruta dels Balcans vas veient que cada vegada són més difícils els trànsits entre països, hi ha països que tanquen fronteres... Ara, de cop i volta diem que només poden passar certes nacionalitats. On s’està quedant tota aquesta gent? Molts refugiats, com se’ls ha denominat, estan estudiant la possibilitat de tornar i ja hi ha gent que ho està fent. No s’està gestionant bé, des de l’arribada i el trànsit fins a l’acollida; l’organització és pèssima.\nDe fet, un dels grans comentaris que s’han sentit als mitjans és que són famílies de classe mitjana...\nÉs veritat que hi ha molta gent preparada, que no són migrants econòmics. Però no és el cas de tota la gent que passa. Cada història que trobes és diferent. Hi ha gent que ha hagut de marxar i que té recursos econòmics per poder costejar-se tot el viatge però també n’hi ha que va sola, hi ha joves, adolescents, hi ha nens que viatgen sols... I darrere d’aquest nen o d’aquesta persona que viatja, segurament hi ha tota una família que ha posat els diners perquè potser no en tenien prous per viatjar tots. Et diuen que ve la classe mitjana i treballadora, que sí que és veritat, però també hi ha un altre ventall de gent que no ho té tan fàcil per arribar fins aquí.


Què no t'has de perdre de la quarta jornada de l'Eurolliga? - esmaixada.cat\nQuè no t’has de perdre de la quarta jornada de l’Eurolliga?\nRepassem els duels més interessants de la quarta jornada de l’Eurolliga.\nDesprés de tres jornades apassionants d’Eurolliga farcides de sorpreses, la competició europea per excel·lència afronta una quarta llista de compromisos amb la intenció de continuar captant l’atenció de l’espectador. Tots els equips tenen alicients, però en aquesta jornada gaudirem d’uns quants partits interessantíssims. A continuació et recomanem un partit de cada dia per franja horària (sí, et fem un menú per intentar evitar que tinguis un nus mental a l’hora d’escollir què veus):\n19:15 – Anadolou Efes vs Real Madrid\nDesprés d’una derrota dura a la pista del Zalgiris Kaunas, l’equip de Pablo Laso vol reprendre el camí de la victòria. El rival, però, és un os dur de rossegar: l’Efes Pilsen d’Ergin Ataman. Després de la derrota en la primera jornada, l’equip turc està començant a ajustar automatismes i a agafar confiança- Laso s’ha emportat Garuba a Turquia i ha deixat a Madrid Salah Mejri i Felipe Reyes, de manera que continua sense casar-se amb ningú.\nSerà especialment interessant veure el duel d’exteriors, ja que s’ajuntaran 2 dels millors backcourts de la competició (Larkin-Micic i Campazzo-Llull) en un mateix parquet. Qui aconsegueixi portar la iniciativa serà qui tingui més possibilitats de vèncer (especialment en el cas d’Efes ja que el Madrid sap enganyar). Partit d’alta volada entre dos equips que aspiren a alçar el trofeu.\n21:00 – Estrella Roja vs Barça\nEl conjunt català viatja a Belgrad sense bases però amb molta il·lusió. Després de tres victòries patides en Eurolliga i d’una sèrie de partits resolts amb el fre de mà en Lliga Endesa, l’equip de Pesic vol continuar creixent des de la victòria i demostrant que amb talent en faran prou per passar la fase regular. La recepta serà la de sempre: pilotes a Mirotic, a Brandon Davies i a Higgins.\nBolmaro i Sergi Martínez formen part de la convocatòria blaugrana. El primer comença a ser assidu en els plans de Pesic, mentre que el segon li agrada molt al tècnic per la seva entrega defensiva i està disposat a demostrar que pot agafar el lloc de Claver si aquest es lesiona.\n19:00 – Zalgiris Kaunas vs Asvel\nDos equips que ens estan habituant a rendir per damunt de les seves capacitats. Serà un xoc preciós de dues cultures diferents que, tot i això que hem comentat, comparteixen la fama de matagegants. Si Asvel guanya en terres lituanes després de la gesta contra els grecs, podrem dir que seran un rival perillosíssim per a molts equips.\nPer altra banda, el potencial del Zalgiris és enorme. Jasikevicius treu suc de qualsevol plantilla i està en posició d’orientar bé la temporada després de la victòria contra el Madrid. Seria un gran pas endavant per a ells no perdre aquest partit.\n21:00 – Baskonia vs Olympiakos\nProva de foc per al Baskonia, que després d’un inici inconsistent necessita redreçar el rumb. El rival serà un Olympiakos que també s’està mostrant inestable (rescissió de Blatt) i que necessita acumular victòries per tranquil·litzar-se. Duel de banquetes calentes?\nSerà interessant veure l’evolució de les parelles interiors de Baskonia en aquesta situació.\nRepassem estadístiques i efemèrides de l'Eurolliga.\nEl CSKA es reforça. Podrà plantar cara als tres gegants?\nEl CSKA ha començat amb molt bon peu el mercat de fitxatges.\nAnalitzem l'evolució de Shane Larkin, un dels millors jugadors d'Europa.\nL’1×1 del Zenit-Barça: dos de dos a domicili a Europa\nEl més destacat de la jornada d’Eurolliga


l'Esberla - blog casal estiu Els Alocs 2017 >\nREPÀS DEL QUE HEM FET LA SETMANA 5 DEL CASAL + FOTOGRAFIES\nLa última setmana ha estat molt emocionant. Vam començar la setmana preparant oficis que ens agraden per jugar a a ser metges, mecànics, bombers, fruiters o fins i tot indis.\nEl dimarts el temps plujós no ens va deixar fer jocs d'aigua però vam seguir amb la nostra fabricació de material per als oficis i va ser molt divertit.\nEl dimecres a la sortida, des de l'arribada fins a la sortida de la granja, tot va ser fantàstic. Veure les vaques, els seus fillets, els animals que hi conviuen, i com els cuiden. Desprès quan estàvem fent una volta per la finca, veient uns ànecs que viuen a una bassa d'aigua, ens vam trobar amb el nostre amic l'Ase Innocenci, què viu allà ara, en llibertat i sense haver de treballar molt.\nEl dijous el temps ens ha deixat fer joc d'aigua i ens ho em passat remullats tota l'estona, als que no ens agrada el remull hem pogut experimentar amb l'aigua sense acabar xop.\nEl divendres l'Ase Innocenci ens ha enviat una carta per a dir-nos que finalment ha decidit quedar-se a viure a la granja i que per sant Joan, tornarà a Vilassar perquè el nostre collaret el protegirà per sempre més.\nHa estat fantàstic ajudar al Ase a tenir una vida millor i fer que l'hissada de sant Joan no torni a ser dolorosa per a ell. T'estimem Ase Innocenci!!!\nAl casal de grans, la cinquena setmana ha sigut molt divertida! Al ser poquets, ens hem ajuntat tots els grans en un sol grup i hem gaudit de la riquesa que això aporta.\nEl dilluns vam començar fent teatre per buscar resolucions possibles als conflictes que hem vist en la llegenda de Lucia i Pigat.\nEl dimarts vam anar a Mataró, al circ Cronopis, i vam aprendre a fer malabars, trapezi, equilibris, teles, etc.\nEl dimecres, com no feia bon temps, vam acabar fent diferents racons artístics i atmosferes diferents per expressar emocions.\nEl dijous la platja estava amb bandera vermella i vam anar al parc Picasso a jugar una estoneta i fer ruixada al Casal.\nEl divendres hem creat un arbre dels desitjos per expressar el que desitgen al voltant de la llegenda i d'ells i elles mateixes.\nHem acabat cantant i ballant per celebrar i tancar el Casal d'aquest any..\nHavent refrescat les llegendes de Vilassar de Mar!\nEls Petits en plena excursió!\nEls Petits acaben d'arribar a la granja de Can Gel! Que els vagi molt bé la visita :)\nUs deixem fotos dels objectes perduts. Els podeu recollir fins al divendres a les 13h aquí a la Escola.\nJa estem en plenes colònies!\nels grans ja han arribat a la Casa de Colònies i els petits estan preparant-se per passar la nit a l'Escola!\nCap incident! Quina nit ens espera però!\nAprofiteu famílies i feu plans que no podríeu fer amb les vostres filles i fills!\nQuè cal dur la Setmana 5 del Casal?\nFAMÍLIES: necessitem que aquesta setmana ens feu arribar estris casolans metàl·lics (tipus tapes de olla, olles, safates, llaunes) i també ens fan falta culleres de fusta, bastons de timbals o qualsevol cosa que pugui servir per a la mateixa funció.\nDimarts: esmorzar col.lectiu: fruita tallada fruits secs o cereals no industrials.\nDimecres: SORTIDA A LA GRANJA de 9h a 17h per tothom.\nPortar esmorzar, dinar, aigua, gorra, crema solar posada de casa i SAMARRETA DEL CASAL\nCada dia haureu de dur dins una motxilla o bossa de roba una  ampolla d'aigua i crema de sol.\nUs recordem que aniria molt bé material reutilitzat: Ampolles buides i netes, taps, oueres, pots de vidre, rotllos de paper de wc, brics, retalls de tela, revistes, propaganda i diaris, llaunes buides de tomàquet, préssec, tonyina..., safates metàl·liques (tipus de fer magdalenes, pa de pessic) i  tot allò que creieu que\nels infants podrien utilitzar en els seus tallers més creatius! No poseu límit a la imaginació!\nA la cinquena setmana han de dur:\nDimarts: Aquesta setmana els grans fem l’excursió el dimarts! Anirem a Mataró a Cronopis a fer un taller de circ, de 9h a 17h per tothom.\nPortar esmorzar, dinar, crema solar posada de casa i SAMARRETA DEL CASAL.\nDimecres: Esmorzar col·lectiu: fruita de temporada, fruits secs i cereals no industrials.\nAquesta setmana els petits del casal hem parlat de la pluralitat de rols i de que " estimar no és posseir". A vegades hem de fer coses pels altres per ajudar-los.\nHem fet uns tests decorats amb la cara del ase, l'hem posat una lavanda i un lletreret a on demanem la "llibertat del Ase".\nEl dimarts vam jugar amb gel de colors i vam acabar tots plens de diversitat de colors.\nEl dimecres el casal agermanat, Emocionar't, va venir a visitar-nos i el dia va ser molt divertit; Ells ens van fer una representació del que feien al casal, i nosaltres a ells igual i ens vam remullar i dinar junts.\nPer a que tinguessin un record nostre i ens ajudessin a fer saber que l'ase necessita ajuda, els vam regalar els tests del ase.\nA final de setmana vam fer una bossa aromàtica i un mirall en el que un company o companya ens va dibuixar i ens vam escriure el que ens agradava a uns dels altres.\nl'ase té clar el que vol fer... a veure que passarà!!!!\nAl casal de grans, la tercera setmana l'hem començat amb la Lucia i el Pigat proposant-nos crear finals alternatius a la llegenda. El dimecres vam anar al casal d’estiu del Vaixell Burriac i vam tenir una gimcana d’aigua i un espectacle de clown. El dijous vam estar en remull a la platja a la zona de les barques i vam gaudir molt del mar en calma per fi! I el divendres vam acabar explicant els finals alternatius a la Lucia i el Pigat i també vam jugar a jocs molt divertits, com la bandera.\nATENCIÓ! ULL AMB ELS POLLS!\nHem començat a detectar el primers polls durant el casal!! Us demanem que reviseu els caps dels vostres infants per evitar que la plaga es propagui a tots els nostres caps!\nReviseu, detecteu i elimineu tots els polls i ous que us trobeu, així evitarem que l'exèrcit de bitxos guanya la batalla!\nCasal de Grans - Colònies - Què cal portar?\nCOLÒNIES DEL CASAL DE GRANS:\n● Sac de dormir\n● Lot/frontal amb piles\n● Necesser amb raspall de dents i pasta\n● Raspall/pinta per pentinar-se\n● Crema solar\n● La samarreta del casal, posada el dijous.\n● 1 muda de roba interior\n● 1 muda de roba (pantalons i samarreta)\n● Roba d’abric pel vespre\n● Esmorzar mig matí del dijous i del divendres\n● Dinar del dijous\n● Sopar de dijous\nUn got de plàstic i una cullereta.\nEl berenar del dijous i l’esmorzar de les 8.30h del divendres el portarem els i les monitores per tots/es les infants.\nI sobretot... moltes ganes, il·lusió i energia!!!\nTOT HA D’ANAR MARCAT AMB EL NOM I COGNOMS DE L’INFANT\nRecordeu que a les 17h farem una reunió per resoldre dubte sobre acampada del dijous a divendres.\nDimarts: Esmorzar col·lectiu: fruita de temporada, fruits secs i cereals no industrials.(la quantitat que es menja el vostre infant).\nDijous: Esmorzar i dinar.\nPer a la acampada a la escola: Màrfega, sac de dormir (o símil), respall de dents i respall de cabell, pijama i roba de recanvi. SI TENEN NECESSITAT DE DORMIR AMB ALGUNA COSA (PELUIX,COIXÍ, ETC.) PODEN PORTAR-HO. TOT ETIQUETAT AMB EL NOM I EL CURS DEL INFANT.\nPer sopar el dijous i esmorzar de mig matí del divendres: A LES 19H US OBRIREM PER AGAFAR ELS SOPARS I ESMORZARS DE MIG MATÍ DELS VOSTRES INFANT, PER LA PORTA D'ENTRADA. (TOT ETIQUETAT SI US PLAU!!!!)\nUs recordem que aniria molt bé material reutilitzat: Ampolles buides i netes, taps, oueres, pots de vidre, rotllos de paper de wc, briks, retalls de tela, revistes, propaganda i diaris, llaunes buides de tomàquet, prèssec, tonyina..., safates metàl.liques (tipus de fer magdalenes, pà de pessic) i  tot allò que creieu que\nA la quarta setmana han de dur:\nDilluns: Esmorzar col·lectiu: fruita i fruits secs + els infants de 2n han de portar un test de plàstic de 30cm de diàmetre.\nDimarts: Esmorzar + Platja (Banyador, xancletes, tovallola, roba interior per si venen amb el banyador\nposat de casa).\nAquest dia farem una Rua reivindicativa amb la Lucia i el Pigat. Us animem a venir al col·legi a les 10’45h per\nunir-vos a ella o bé per animar. Arribarem fins al Veral i tornarem! Per la Rua, us convidem als infants que siguin de la colla d’Ssstrepits que porteu el vostre instrument per animar la Rua!\nDijous: Aquest dia anem de Colònies a Can Riera de Ciuret! A les 9h o a les 8h si tens acollida, fins divendres. Mireu el que cal portar en el post següent!\nDivendres: Tornem de les Colònies a la 13h, però el dia s’acaba en funció del vostre horari diari (13h, 15h o 17h).


La Societat Coral ‘El Vallès’ lliura un donatiu de 900 euros a Càritas | Revista de Ripollet\nPosted on 6 febrer 2019 by Redacció in Portada, Societat // 0 Comments\nLa Societat Coral “El Vallès” destina una part de les entrades de les seves activitats a la solidaritat. El beneficiari dels donatius és Càritas Ripollet, a qui se li va fer entrega d’un xec de 900 euros el passat dilluns 4 de febrer. A l’acte d’entrega del xec, que es va celebrar a la seu de la coral, hi van assistir els membres de la junta així com també alguns dels cantaires.\nL’associació és l’encarregada de gestionar l’Escola de Música, que aquest mes de febrer ha iniciat una sèrie de cursos de curta durada. D’una banda, tots els dimecres de febrer i març es faran sessions de musicoteràpia per a embarassades. Els dilluns a la tarda estaran dedicats a la percussió corporal amb música africana i al vespre es farà un taller per a adults per aprendre tècniques de relaxació a través de la música.\nL’entitat, que l’any passat va celebrar el 140è aniversari i que va ser protagonista de l’Any Clavé, ha rebut el premi a la millor publicació als Premis Josep Anselm Clavé pel llibre “2017: Un any amb Josep Anselm Clavé a Ripollet”, editat juntament amb l’Ajuntament.\nFotografia cedida per la SC Valles


Avui acabem amb el Campus de Setmana Santa 2018 | GEN Roses\nEls nens/es i nois/es que han vingut a l'Stage Optimist i Techno 293 de vela i windsurf han pogut gaudir d'entrenaments diaris al GEN Roses durant tota aquesta setmana estrenant el nou material del club. Els regatistes han aprofitat per aprendre sobre aquests esports tant a nivell teòric com pràctic. Tant bon punt comencen les sessions, van primer a l'aula on se'ls explica el treball que es realitzarà a l'aigua i on adquireixen un petit aprenentatge dels conceptes bàsics per sortir a navegar. Finalment, també se'ls ensenya a com actuar dins del mar a nivell d'esport de vela tenint en compte les condicions meteorològiques de cada dia en concret.\nUn cop acabada la sessió teòrica cada nen/a se'n va a muntar la seva embarcació amb ajuda del seu instructor, en el cas de que ho requereixin.\nEls cursos han estat enfocats tant a una millora tècnica pels nens que ja tenien uns coneixements bàsics de vela, com per aquelles persones que era la primera vegada que s'introduïen en el món de la nàutica.\nA l'Stage s'han dut a terme dues modalitats esportives diferents on han intervingut al voltant d'uns 15 nens/es durant tota la setmana. Pel matí, es duen a terme els cursos de vela, iniciats a les 10h i acabant a les 13h del migdia. Per altra banda, a la tarda es fan les sessions de windsurf de 14h a 17h.\nAvui doncs, acabaran de gaudir d'un dia de vela i windsurf de la millor manera ja que les condicions meteorològiques ens acompanyen de manera favorable.\nFOTOGRAFIES: CLICK AQUÍ\nRoses, 30 Març 2018


Bona progressió d'Isidre Esteve després de les tres primeres etapes del Dakar — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Bona progressió d'Isidre Esteve després de les tres primeres etapes del Dakar\nBona progressió d'Isidre Esteve després de les tres primeres etapes del Dakar\nEl pilot d'Oliana se situa 35è a la general de cotxes i fa un tercer lloc a la categoria T1.S. Després de passar per cotes de més de 5.000 metres, aquest cap de setmana els pilots s'endinsen a l'altiplà de Bolívia\nIsidre Esteve (KH7 Sport)\nIsidre Esteve ha mostrat una progressió positiva en les tres primeres etapes del ral·li Dakar. Aquest dimecres, el pilot d'Oliana i el seu copilot, Txema Villalobos, han finalitzat la jornada en 36a posició de cotxes, amb un tercer lloc a la categoria T1.S. Això els permet escalar fins al 35è lloc de la general, després que ja hi ha hagut els primers abandonaments com ara el de l'osonenc Xevi Pons, que havia destacat a la primera jornada.\nL'arribada del Dakar a la màxima altitud no ha perjudicat Esteve de moment, sinó que li ha servit per millorar resultats. Cal recordar que aquest dimecres, a l'arribada a San Salvador de Jujuy, els pilots han hagut de passar en algun moment per cotes de més als 5.000 metres i amb unes condicions molt dures de calor. El pilot de l'equip KH-7 Sport ha esmentat especialment la bona tasca de Villalobos en la navegació, un element vital en l'edició d'enguany. Això els va permetre arribar a meta entre els 40 primers.\nPrèviament, dimarts, Esteve ja havia millorat resultats respecte del primer dia, quan va ser 51è, i a la segona etapa va fer un 41è lloc a la general de cotxes i una 2a posició a la categoria T1.S al volant del seu Mitsubishi Montero adaptat. El pilot olianès valorava la primera jornada realment llarga com "un bon dia, complicat al principi per la pols però en el qual ens hem acabat divertint molt". La jornada havia transcorregut entre Resistencia i San Miguel de Tucumán, sobre l'exigent terreny del Chaco. La pols va convertir l'especial de 275 quilòmetres en el primer examen de la present edició. Isidre Esteve i Txema Villalobos van poder marcar un bon ritme gràcies a la resposta del cotxe. El temps final va ser de 3 hores, 11 minuts i 59 segons.\nLes properes etapes, a Bolívia\nAquest dijous, el Dakar entra a Bolívia amb la meta a Tupiza (521 km amb una secció especial de 416 km) i amb el pas per dunes situades a 3.500 metres d'altitud. L'altiplà bolivià marca les properes jornades i els pilots hauran de fer front a la fatiga. Divendres el grup anirà fins a Oruro (692 km, dels quals 447 cronometrats); i dissabte, fins a La Paz, amb el pas pel conegut llac Titicaca. Diumenge es farà la jornada de descans.


El sincrotró | INS Can Planas\nEl passat dijous 21, a la tarda, els alumnes Ana Nicolás i Joan Vázquez van fer una visita a les instal·lacions del sincrotró ALBA a Cerdanyola del Vallès. Aquests alumnes de 2n de batxillerat estan fent el seu treball de recerca sobre aquest tema. Al sincrotró els va rebre l’investigador Gastón García, que els va explicar quines son les característiques i la feina que s’esta portant a terme a aquest equipament.\nEl sincrotró Alba esta situat al costat del campus de la Universitat Autònoma de Barcelona. L’Alba en realitat és un complex de tres acceleradors: un accelerador de partícules lineal un sincrotró o propulsor d’electrons i un anell d’emmagatzematge. Es creen electrons en el canó d’electrons de la mateixa manera que en un tub de rajos catòdics de televisió, aquests són accelerats a 1 MeV en l’accelerador lineal. Després passen al propulsor d’electrons, de 250 metres de perímetre, on s’acceleren els electrons fins velocitats properes a la de la llum, arribant a una energia de fins a 3 Giga electronvolts (GeV). Aquests electrons s’injecten a l’anell d’emmagatzematge de 268 metres de perímetre que està equipat per produir radiació electromagnètica d’una gama contínua de longituds d’ona, des de la llum visible fins als raigs X.\nAquestes aplicacions es porten a terme en estacions experimentals, anomenades línies de llum, que recullen i modifiquen la llum sincrotró emesa en l’anell d’emmagatzematge. Actualment té 7 línies de llum. La Línia Boreas s’utilitza en magnetisme i nanotecnologia. La Línia Circe permet estudiar la configuració electrònica dels materials sòlids i líquids. La Línia Claess té aplicacions en física de l’estat sòlid, catàlisi química i química analítica. La Línia MSPD té aplicacions en ciència de materials, química inorgànica, geologia, farmacologia. La Línia Mistral és d’aplicació en microbiologia i biologia cel•lular. La Línia NCD té aplicacions en biologia i química orgànica. La Línia Xaloc té aplicacions en biologia molecular i bioquímica.


El "sector crític" de l'ANC aposta per superar les divisions internes - Empordà\nEl "sector crític" de l'ANC aposta per superar les divisions internes\nLiz Castro, vencedora de les eleccions, diu que els 77 membres del secretariat són "un equip"\nÀGER | ACN/DDG 16.05.2016 | 06:30\nLiz Castro i Quim Torra, ahir a l´entrada de l´ermita de Pedra d´Àger, a la Noguera. ACN\nL'escriptora i editora, Liz Castro, i l'exdirector del Born Centre Cultural, Quim Torra, van coincidir ahir a l'aplec de l'ermita de la Mare de Déu de Pedra d'Àger, a la Noguera, indret que va servir d'escenari per a les ?primeres valoracions de les eleccions al secretariat nacional de l'ANC de dissabte, en què Castro va ser la candidata més votada i Torra el quart. Tots dos, considerats del sector ?crític amb l'actual president Jordi Sánchez, van evitar parlar de bàndols i, alhora, van insistit a llençar un missatge d'unitat per tal de tirar endavant el full de ruta de l'entitat.\nEn aquest sentit, Castro va assegurar que els 77 membres del nou òrgan rector de l'ANC són "un equip", mentre que Torra va afirmar que cal "mirar endavant i mirar cap el futur" per aconseguir el repte de la independència.\nPreguntada sobre si els resultats de les eleccions al secretariat poden derivar en un canvi de presidència a l'ANC, Castro va dir que "això encara no ho sabem", i va afegir que de moment els comicis han donat "77 persones que tenim la determinació de tirar endavant el full de ruta".\nCastro, que ja va ser la més votada a les eleccions de l'any passat tot i que aleshores el secretariat va acabar escollint Jordi Sànchez com a president, va admetre que no pensava que tornaria a guanyar les eleccions.\n"Un gran honor"\nSobre els bons resultats que han obtingut els candidats del que s'ha considerat com a "sector crític" amb Sànchez, Liz Castro va esquivar referir-s'hi i va respondre que se sentia "molt afalagada pels resultats". "És un gran honor que la gent em tingui aquesta confiança, i jo tinc la mateixa confiança amb tots els altres que han triat, estic molt contenta", va afegir la nord-americana, que també va considerar que, "en certa manera", l'elecció de tots els 77 membres és "un aval a tota la feina que hem fet tots junts".\nRespecte al fet que aquests comicis s'han viscut amb divisió dins l'entitat, Castro va definir aquesta aquesta disputa entre sectors com "una cosa que han explicat els mitjans". "Jo no ho veig així, jo veig que nosaltres tenim la necessitat, segons els nostres estatuts, de renovar el secretariat i això és el que hem fet, no hem anat a buscar la confrontació ni res d'això, hem triat el secretariat per tirar endavant el full de ruta", va agregar.\nEn el mateix sentit es va expressar Torra: "Jo no em sento de cap dels sectors, mai de la vida me n'he sentit de cap, ni aquí ni enlloc, al contrari, penso que tots els qui hem participat en aquestes eleccions ens movia la voluntat d'ajudar i el fet d'apuntar un punt d'experiència". Insistint sobre la qüestió del debat entre afins i no afins a Sànchez, l'exdirector del Born Centre Cultural va afirmar que ell no l'ha tingut mai, i es va mostrar convençut que cap dels integrants de l'ANC no l'ha tingut mai, tampoc. Per això, Torra va apostar per "mirar endavant, mirar cap al futur, tenim un repte enorme i és el que hem d'aconseguir entre tots".\nAixò ho va dir abans de referir-se a la baixa participació, que va ser del 21,4%. Sobre això, va dir que era "la que s'esperava seguint la línia dels altres anys", tot i que "sempre desitjaries que votés molta més gent". Continuant amb aquest assumpte, Torra va dir que la baixa participació no es podia atribuir a un cert ?cansament dels socis, sinó que ?"justament penso que hi ha una gran il·lusió per encarar els últims trams que ens falten per arribar a la independència i l'Assemblea el que ha de fer és ajudar a transmetre aquesta il·lusió i aquesta mobilització perquè ara hi hem de ser tots".


Què hi ha de postres?: de juliol 2015\nAvui farem el pa de pessic amb cacau, una recepta molt i molt senzilla de fer i com sempre, molt bona.\n15 g de cacau amarg\nTrencarem els ous d'un a un i així mirarem que no quedi cap trosset de clova. Els posem en el bol de l'amassadora.\nHi posarem també el sucre.\nAquest el muntarem al robot de cuina i es baten els ous i el sucre a màxima velocitat. També es pot fer amb una batedora elèctrica de dues pales, o simplement, amb un batedor a mà.\nAquí portava 2'5 minuts.\nI es bat uns 10 minuts.\nDesprés dels 10 minuts. Quina diferencia de volum amb la primera foto del vol, quan només hi teníem els ous i el sucre! Aquí veieu la importància de batre molt bé.\nS'incorpora la farina tamisada i el cacau, passant-ho per un colador fi.\nSi hi ha més quantitat de massa es va remenant i incorporan la farina i el cacau en dues o tres vegades.\nI remenen amb suavitat de baix a dalt amb la llengua pastissera. De baix a dalt amb suavitat i molt de compte.\nFins que tot quedi ben incorporat. Quan barregeu no ho feu mai amb el robot ni amb un batedor de mà, que no quedarà bé. Aquí, amb la llengua pastissera, es veu aquella petita muntanyeta sobre la massa (això vol dir que anem bé).\nPosem la massa en el motlle (qualsevol motlle que tingueu).\nQuan hi hagi la massa al motlle (no va bé que reposi molta estona abans de coure), hem tenir el forn a 200ºC i en el moment d'entrar la reixeta el farem baixar a uns 170ºC, 180ºC. Ha estat uns 18 minuts per coure's. Heu de pensar que 10ºC més o menys de temperatura fa que canviï un minut o dos el temps. Però sobretot cal evitar una pujada d'escalfor cap al final perquè de seguida us tindria massa color. Cap al final de coure s'ha d'anar amb molt de compte. Amb la punta dels dits es toca la massa: estarà bé si s'enfonsa una mica i recupera rapidament la forma. Si no, cal una mica més de forn.\nQuan està ben fred es treu el motlle i el paper i ja el tenim fet.\nI ja tenim una altre base per fer pastissos i mones, que és millor fer-la un dia per altre. Es manipula molt més bé. Quan està fred es boníssim !!!\nPublicat per Ramon Juanola a 6:00\nEtiquetes de comentaris: Pa de pessic amb cacau


Els alcaldes del Baix Maresme debatran en una taula rodona al mig de la N-II La República\nEls alcaldes del Baix Maresme debatran en una taula rodona al mig de la N-II\nEl tall de la N-II del mes d’octubre, al seu pas per Premià de Mar –el dia 7 de cada mes es talla la carretera per reivindicar la seva pacificació i la gratuïtat de l’autopista C-32–, serà especial. El pròxim dia 7 és diumenge i la plataforma cívica Camí Ral ho aprofita per organitzar una festa lúdica i reivindicativa a la carretera. La N-II es tallarà tres hores, des de les onze del matí fins a les dues del migdia, durant les quals hi haurà diverses activitats musicals i esportives. Un dels actes centrals serà la taula rodona que s’organitzarà en plena carretera i en la qual participaran els alcaldes del Baix Maresme per debatre sobre la complicada mobilitat a la comarca.\nLa N-II es tornarà a tallar per reivindicar la recuperació d’un passeig marítim que doni vida als pobles del Baix Maresme, que actualment ‘viuen d’esquenes al mar’, i per exigir la gratuïtat de l’autopista C-32, ‘que es paga des de fa 40 anys, tot i que la concessió inicial prevista era de 20 anys’, segons denuncien reiteradament les plataformes Camí Ral, de Premià de Mar, i Masnou21, del Masnou.\nAquesta vegada, com ja havia passat en altres ocasions especials, el tall no serà un tall simbòlic de deu minuts. La carretera N-II es convertirà en l’escenari d’una festa de tres hores en la que hi haurà havaneres, rock, dansa, tai-txi, country, sardanes, gegants o ball de bastons. També s’habilitaran espais per als més petits, amb porteries de futbol, cistelles de bàsquet i inflables.\nEl tall reivindicatiu començarà a les onze del matí i acabarà a les dues del migdia, quan la festa es traslladarà a la plaça de Can Manent de Premià de Mar, on s’oferirà una arrossada a tots els assistents. Paral·lelament als actes festius, els alcaldes del Baix Maresme seran a peu de carretera per debatre sobre la mobilitat de la comarca en una taula rodona instal·lada en plena N-II.\nPer experiències anteriors, la plataforma cívica Camí Ral de Premià de Mar espera l’assistència d’unes 6.000 persones. Habitualment, els talls mensuals reuneixen un o dos centenars de manifestants, però ja durant la festa major del passat estiu, el tall de la N-II ja va comptar amb més de 3.000 participants. La plataforma ha anunciat que l’actor Àlex Casanovas (‘El cor de la ciutat’) donarà suport a l’acte.\nTambé s’espera la presència d’algun representant polític rellevant, com la del diputat d’ERC Joan Tardà, que ja ha confirmat la seva assistència als actes. Tardà dóna ple suport a la causa de convertir la N-II en via urbana i traslladar el seu actual traçat a l’autopista C-32, però veu ‘difícil’ que la Comissió de Foment pugui debatre-ho aquesta legislatura per la imminència d’eleccions estatals.


La veu profètica de Maria ens esperona - URC\nLa veu profètica de Maria ens esperona\nLa veu profètica de Maria…\n(Núria Caum, odn) Ens aquests temps de disminució, perplexitat i també d’oportunitats per a la Vida Consagrada, les paraules profètiques de Maria assenyalen la irrupció del Regne i són una invitació a posar-nos en camí, tal com ella va fer, al servei de l’Evangeli de Jesús.La visitació és la trobada de dues dones capaces de copsar el pas de Déu a la seva vida, de compartir-ho i celebrar-ho. Maria esclata en un cant de joia que celebra com Déu condueix els camins de la història.\nLa mirada de Maria s’atura a constatar com Déu ha actuat en ella. Tenim un Déu que s’esguarda els petits, i entre aquests petits, està Maria. La nostra disminució de forces, presències, rellevància… més enllà de tots els dubtes i perplexitat que a voltes ens suscita, la consciència de la nostra feblesa pot ser un espai on deixar-nos mirar i conduir per aquest Déu sant i misericordiós que obre camins allà on no sospitàvem i que ens sosté en la nostra fragilitat. Maria ha après qui és Déu i el celebra plena de goig.\nPerò la mirada de Maria s’eixampla per abastar la humanitat sencera i allà també hi copsa el fer de Déu que va capgirant la història. Aquesta història nostra, marcada per una pandèmia que ens va reptant, per una guerra que mostra tota la cruesa del que podem arribar a fer els humans, d’una crisi econòmica que incrementa les desigualtats i una crisi social que qüestiona també quin model de convivència estem bastint des de les institucions públiques… Tot plegat ens genera perplexitat i indignació. La veu de Maria ressona:\nLes obres del seu braç són potents: dispersa els homes de cor altiu, derroca els poderosos del soli i exalta els humils; omple de béns els pobres, i els rics se’n tornen sense res (Lc 1,51-13).\nLa història al revés… Una mera utopia? No… El Senyor Déu actua allà on tot això s’esdevé. Maria assenyala els camins del Regne i ens convida a entrar decidits a establir xarxes de solidaritat, espais de reconeixement i dignificació de tots i totes, de redreçament de totes les vides amenaçades, a ser testimonis de tota la vida que es desencadena, de forma activa i en sintonia amb molts altres que comparteixen aquestes lluites. Des de fa temps, ja no podem pensar una Vida Consagrada que actuï sola. Nomes tenim sentit amb d’altres amb qui compartir la tasca, la resistència, l’esperança, el goig.\nI, finalment, Maria s’esguarda el seu poble i constata com Déu ha estat misericordiosament fidel amb ell. La Vida Consagrada només ens entenem com a do dins l’Església, una Església que viu moments complexos, de gran perplexitat… I, aquí, som convidats a seguir aportant el do del carisma de forma creativa, a acompanyar el Poble de Déu en la seva travessia sinodal, tot acollint els dons que cadascú aporta i posant en joc els propis, reconeixent la dignitat de tots i totes i tot exercint una sinodalitat responsable, activa, en comunió, deixant-nos interpel·lar i aportar la pròpia veu arreu conscients que és Déu mateix qui condueix fidelment el nostre camí. Allà, de ben segur, que el trobarem, com ho van fer Maria i Isabel.\nDe la meva tasca, a través dels valors de l’Orde Hospitalària com pot ser el respecte, l’hospitalitat, la qualitat o la responsabilitat em permet treballar en un clima de proximitat amb les necessitats dels pacients.\nCategoria: Notícies 12 de maig de 2022\nPreviousPrevious post:22 de maig. Santa Joaquima de VedrunaNextNext post:HOREB 571


20 anys del debut de Xavi Hernández\nEl migcampista va jugar el 24 de març del 1998 el seu primer partit com a blaugrana contra la Unió Esportiva Lleida, en una semifinal de Copa Catalunya\n12:00PM diumenge 25 de març\n20 anys del debut de Xavi Hernández amb el FC Barcelona. Va ser el 24 de març de 1998 en la semifinal de la Copa Catalunya, un matx no oficial. El partit es va jugar al Camp d’Esports i el rival va ser la Unió Esportiva Lleida, en què militava l’extècnic blaugrana Tito Vilanova. El futbolista de Terrassa, aleshores una jova promesa del planter barcelonista, va disputar els 90 minuts del partit com a organitzador del joc culer.\nXavi Hernández va contribuir fermament a la victòria (2-1) i a la classificació per la final. Els autors de les dianes van ser Jofre (2), per part del Barça, i Tito Vilanova, per part dels de la Terra Ferma. Com a curiositat dir que la banqueta del FC Barcelona estava capitanejada per Mourinho, l’actual tècnic del Manchester United. Van Gaal, primer entrenador culer, li va cedir l’honor de dirigir un partit amb molts futbolistes del planter blaugrana.\nUna trajectòria de rècord\nEn el seu primer matx amb l’elàstica del primer equip, amb només 18 anys i 2 mesos, el migcampista català ja va deixar empremta del seu joc en la medul·lar. Un estil incomparable que va impregnar el Barça durant 17 temporades. Va entrar en dinàmica del primer equip la campanya 1998/99, tot i formar part de la plantilla del Barça B. I en aquesta temporada ja va guanyar un títol amb el club barcelonista: la Lliga. El seu debut en partit oficial es va produir el 18 d’agost del 1998, en un Mallorca-Barça (2-1) corresponent a la Supercopa d’Espanya i en què va fer el gol culer.\nLa primera llavor d’èxit de Xavi amb el FC Barcelona. Al migcampista de Terrassa no se li va resistir cap títol de club: 8 Lligues, 3 Copes del Rei, 6 Supercopes d'Espanya, 4 Lligues de Campions, 2 Supercopes d'Europa i 2 Campionats del Món de Clubs. De fet, Xavi Hernández segueix en el rànquing de jugadors blaugranes que han aconseguit més títols amb el club: un total de 25. Solament superat per Messi i Iniesta, amb qui connectava a les mil meravelles sobre el terreny de joc.\nD’aquesta manera, el migcampista egarenc ha estat un dels principals protagonistes d’una generació exitosa de la història del FC Barcelona. És més, forma part d’un grup selecte de futbolistes: el seu palmarès compta amb dos triplets, el de la temporada 2008/09 i el de la 2014/15, última campanya al Club. Així doncs, va deixar el FC Barcelona de la millor manera possible. Tancant un cercle victoriós. Des de 2016 la seva màgia és present als terrenys de joc de Qatar, on disputa els partits amb el braçalet de capità de l’Al-Sadd.\n767 partits i 85 gols\nDes d’aquell 24 de març de 1998, l’estil de toc i de possessió de Xavi Hernández ha deixat empremta en la història del FC Barcelona al llarg dels seus 767 partits com a blaugrana. Segueix sent el futbolista que ha defensat més vegades la samarreta del FC Barcelona. A més, el seu catàleg d’exhibicions també va incloure gols. Tot i no ser un interior golejador, va aconseguir una bona xifra: 85 dianes. Algunes de les quals han deixat marca en l’imaginari blaugrana, com el seu joc.


Calonge i Sant Antoni planteja una rebaixa fiscal pel 2021\nCalonge i Sant Antoni planteja una rebaixa fiscal pel 2021\nEquip de govern de Calonge i Sant Antoni. (Foto: Ajuntament de Calonge i Sant Antoni).\nL’Ajuntament de Calonge i Sant Antoni anuncia una rebaixa en alguns dels impostos i taxes municipals, per a l’any que ve. La proposta inclou una rebaixa general d’un 1 per cent de l’Impost sobre Béns Immobles, i la reducció d’un 30 per cent de l’Impost de circulació. Pel que fa a les taxes, es redueix d’un 95 per cent la que grava l’ocupació de via pública i els guals d’establiments d’hostaleria i comerç, i s’elimina la taxa pels serveis de control i tinença d’animals.\nEn el cas de l'IBI, les ordenances fiscals de Calonge i Sant Antoni preveuen la rebaixa d'un 1 per cent de la quota i bonificacions de fins al 80 per cent per a famílies nombroses, monoparentals, persones vídues o amb discapacitat. També per a contribuents vulnerables, en funció dels seus ingressos, que també tindran beneficis en la taxa d'escombraries o l'aigua. La reducció del 30 per cent de l'Impost de circulació inclou bona part dels casos, perquè només exclou els vehicles d'alta gamma. Bars, restaurants i hotels veuran una reducció del 95 per cent de la taxa d'ocupació de la via pública amb taules i cadires. En la mateixa mesura decreix també la taxa de guals i reserves d'espais per a comerços, hotels i allotjaments.\nL'objectiu és rebaixar la pressió fiscal durant l'any 2021 per fer front a la crisi econòmica provocada per la COVID-19 i amb l'objectiu de seguir la mateixa línia el 2022. La reducció d'ingressos que això comporta es pot compensar per altres vies en el pressupost, explica l'alcalde de Calonge i Sant Antoni, Jordi Soler.\nLes bonificacions previstes en les ordenances fiscals de Calonge i Sant Antoni pel 2021 s'afegeixen a les que ja estan vigents aquest any i que afecten l'IBI, la taxa d'escombraries, l'Impost de vehicles, les zones blaves d'aparcament, les instal·lacions d'energia solar, l'Escola d'adults i la Llar d'infants.\n15/10/2020 - Política Jordi Soler firma un cartipàs que tindrà Arturo Prades (PSC) com a vicealcalde\n20/10/2020 - Política El Ple de Calonge i Sant Antoni aprova el cartipàs i les retribucions del nou govern\n26/10/2017 - Política Calonge i Sant Antoni congela els impostos per a 2018


L’alcalde de Nova York confirma 10 morts a la ciutat i no descarta que la xifra augmenti | InfoCat, l'infomatiu digital de Catalunya i el Maresme\nPàgina d'inici > Internacional, Notícies\t> L’alcalde de Nova York confirma 10 morts a la ciutat i no descarta que la xifra augmenti\nL’alcalde de Nova York confirma 10 morts a la ciutat i no descarta que la xifra augmenti\nNOVA YORK >> El president dels Estats Units, Barack Obama, ha declarat l’estat de Nova York zona catastròfica. L’efecte destructor del “Sandy” ha deixat imatges insòlites a la ciutat que mai dorm: carrers buits, barris sencers sense llum, cotxes flotant a prop de Wall Street i nombroses destrosses en el mobiliari urbà. Segons l’alcalde de Nova York, Michael Bloomberg, han mort almenys 10 persones i no es descarta que la xifra augmenti.\nAl sud de de Manhattan, el nivell de l’aigua ha arribat a un rècord històric, i ha superat els 4 metres. De fet, són les pitjors inundacions des de les del 1821. Segons fonts dels bombers, una vuitantena de cases han quedat destruïdes a Queens per un important incendi.\nLes estacions de metro del sud també han quedat negades. Les previsions de l’Ajuntament de Nova York és que no es pugui restablir la normalitat del servei fins d’aquí 4 o 5 dies. Per facilitar la mobilitat, la ciutat permetrà als seus taxistes agafar més d’un passatger per carrera. Els ponts i els túnels que connecten Manhattan amb la resta de la ciutat estan tallats a excepció del túnel Lincoln, que connecta Manhattan amb Nova Jersey per sota del riu Hudson. El director del Centre Nacional d’huracans ha qualificat els efectes del temporal en el transport públic dels pitjors en l’últim segle i ja ha avançat que la recuperació serà lenta.\nTambé s’han registrat incidències en el subministrament elèctric. Unes 750.000 de persones s’han quedat sense llum a la ciutat i hi ha hagut una explosió en una central elèctrica. A més, un dels principals hospitals de la ciutat ha tingut problemes amb els generadors i ha calgut evacuar alguns pacients. El subministrament trigarà entre 4 i 5 dies a recuperar-se. El servei d’emergències ha rebut fins a 20.000 trucades en una hora, cosa que ha obligat l’alcalde Boomberg a demanar que només s’usés el servei en cas de vida o mort.\nS’esperen, com a mínim, 24 hores més de paralització a la costa nord-est dels Estats Units. Els principals aeroports, tant de Nova York, com de Washington i Filadèlfia estan tancats. També ho està Wall Street, per segon dia consecutiu, un fet que no passava des del 1985. Tampoc no han obert les escoles i el govern federal.\nCap a la una de la matinada d’aquest dimarts, hora catalana, l’huracà “Sandy” ha tocat terra a la costa de Nova Jersey. Des de Carolina del Nord fins a Massachusetts, un total de nou estats havien declarat l’estat d’emergència pel pas d’aquest fenomen meteorològic i els ciutadans d’aquesta part del país s’han hagut de preparar a fons per fer-hi front. Han acumulat aigua embotellada, bateries i menjar, i s’han tancat a casa. De fet, el temporal ja havia fet estralls al Carib, on va causar al voltant de 60 morts a les Bahames, Cuba, Haití i Jamaica.\nFotos dels corresponsals de TV3 i Catalunya Ràdio\nEls corresponsals de TV3 i Catalunya Ràdio als Estats Units, Antoni Bassas i Xavier Vilà, són a Nova York i a través del seus comptes de Twitter pengen fotografies dels efectes del pas del “Sandy”\nFotos d’Antoni Bassas | Fotos de Xavier Vilà\nL’augment de l’IVA apuja en 700 euros el preu d’un enterrament La Marató d’enguany: “Perquè el càncer no sigui un punt final, sinó una coma”


Hi ha diverses ficcions sobre les zones de baixes emissions. Aquest document busca aclarir-ne alguns i separa els fets de la ficció.\nFicció: Heu de comprar un adhesiu especial en un servei de premsa o oficina de Berlín per poder conduir a Berlín amb cotxe.\nFET: Hi ha la mateixa etiqueta LEZ en tota Alemanya, i això pot ser comprat al web (vegeu, per exemple TÜV), per correu, persona i web de qualsevol autoritat LEZ i moltes altres ciutats alemanyes. També es pot comprar des de qualsevol estació de TÜV (agència anual d'inspecció de vehicles, almenys una a cada localitat). Molts hotels a les ciutats de LEZ també ofereixen l'encàrrec dels adhesius en nom dels seus convidats, si obtenen els documents necessaris amb antelació.\nFicció: El meu parabrisa s'omplirà amb diferents adhesius.\nFET: Per a cada país que necessita adhesius, hi ha un adhesiu per país.\nEls adhesius només són necessaris per a les LEZ alemanyes, franceses, espanyoles i daneses i una LEZ italiana. A Suècia només calen adhesius per a exempcions molt antigues. Si hi ha hagut zones de baixes emissions a la República Txeca, s’espera que l’adhesiu alemany també sigui vàlid.\nFicció: No es realitza cap anàlisi de costos i beneficis per a les zones de baixes emissions.\nFET: Les ciutats que implementen LEZ tenen plans d'acció de qualitat de l'aire. Això vol dir que ells han avaluat la qualitat de l'aire, identificat les fonts d'emissions, identificat un conjunt de mesures per fer front a la contaminació de l'aire, i es va avaluar si un LEZ és una mesura eficaç per posar en pràctica. En alguns països el procés cap a una LEZ està més formalitzada, com en el full de ruta holandès, que estableix el que estableix la necessitat de ser portat a implementar una LEZ, i sota quines condicions es pot implementar. No obstant això, a cada ciutat LEZ s'han avaluat i identificat com una mesura eficaç de gestió de la qualitat de l'aire.\nFicció: No hi ha coordinació de Zones d'Emissió Baixa.\nFET: En tots els països amb més d'un LEZ hi ha un marc LEZ nacional (vegeu aquí per a un resum de cada un d'aquests marcs nacionals LEZ). En Germany també hi ha una coordinació dins dels Bundesländer (regions), que generalment tenen LEZ amb els mateixos estàndards d'emissions. L'excepció és Itàlia. A Itàlia hi ha sovint la coordinació regional, que pot permetre regles per als pobles locals siguin més estrictes que la norma regional. No obstant això això és de peatge, i un nombre de regions, per exemple Lombardia Emília-Romanya ara tenen marcs més rígids, també s'estableixen els plans de futur. Informació sobre totes les LEZ a Europa es pot trobar a www.urbanaccessregulations.eu.\nFicció: Les baixes zones d'emissió solen implementar-se a curt termini.\nFET: La majoria de LEZ són notificats almenys un any d'antelació. Alguns dels alemany Els LEZ s'han anunciat més aviat, però, per tant, sovint es presenten fases introductòries amb un rang més ampli d'exempcions i cartes d'advertència en lloc d'emetre avisos de penalitzacions. L'excepció és Itàlia, On en alguns casos es dóna un curt termini de l'execució o re-aplicació / continuació d'una LEZ limitada en el temps oa l'hivern.\nFicció: L'accés a una zona d'emissió baixa depèn de quants nens o cotxes teniu.\nFET: Aquest no és el cas. En Germany hi ha exempcions de "dificultats" que es poden sol·licitar. Aquestes "exempcions de dificultats" són per a petites empreses que poden demostrar que la seva existència es vegi amenaçada amb la compra d'un vehicle nou, o amb baixos ingressos que puguin demostrar que no poden comprar nous vehicles. La definició de baixos ingressos sol prendre's del sistema legal alemany, i depèn dels nivells d'ingressos i del nombre de persones que depenguin d'aquests ingressos. Això sol ser per a vehicles per als quals no hi ha retroalimentació possible. In Itàlia, Així com d'altres països, de vegades hi ha subvencions per al desballestament i la substitució de vehicles per a persones amb rendes baixes.\nFicció: Les baixes zones d'emissió només hi són per penalitzar els conductors.\nFET: LEZ s'implementen com a part d'un pla d'acció de la qualitat de l'aire que van més ampli, mirant a la reducció de les emissions de moltes fonts. Aquestes altres fonts poden incloure fàbriques, cases, construcció, transport, ferrocarrils, així com el transport per carretera. Per saber més de la nostra "Què més s'està fent per reduir la contaminació". S'implementen LEZ per millorar la qualitat de l'aire que millora la salut, que afecta a tots, especialment a nens, persones grans, persones amb problemes de salut i conductors. LEZ pàgines de fons per més informació.\nFicció: Les baixes zones d'emissió no tenen impactes i els impactes no s'han avaluat.\nFET: Molts LEZ s'han dut a terme avaluacions post-implementació. Les avaluacions han demostrat un impacte positiu en la qualitat de l'aire. En alguns casos hi ha hagut impacte marginal en un contaminant, però els impactes més significatius en l'altra. Una selecció dels impactes de la LEZ es pot trobar a aquesta pàgina.\nFicció Les baixes zones d'emissió són mesures purament ambientals que no tenen en compte factors econòmics o socials\nFET: LEZ s'implementen després d'una acurada consideració, com s'ha dit. En tots LEZ els estàndards d'emissions són triats per a ser mínim possible per aconseguir les millores de qualitat de l'aire necessaris. LEZ sovint permeten als vehicles per ser modernitzats amb un filtre de partícules dièsel per permetre el compliment de menor cost. Els factors socials i econòmics també es tenen en compte de diferents maneres en diferents països. Els mètodes poden variar a causa dels diferents vehicles afectats. Per exemple, en Germany i la països Baixos ha hagut subvencions per a vehicles de reconversió i exempcions dificultat si l'operador del vehicle pot demostrar que no poden permetre el luxe de complir amb els estàndards d'emissions. En Itàlia alguns LEZ no operen en el medi de la dia, permetent a aquells que no són capaços de proporcionar l'accés, però amb menys flexibilitat. A Londres accés ocasional pot ser adquirida mitjançant el pagament d'un suplement diari. LEZ assegurar que el transport públic encara treballa perquè les persones tinguin accés a les ciutats.\nFicció: Totes les zones d'emissió baixes s'apliquen als cotxes.\nFET: Els vehicles afectats per LEZ varien al voltant d’Europa, però solen estar enfocats a vehicles més pesats. Pocs LEZ afecten els cotxes, vegeu les pàgines de la ciutat per obtenir més informació.


Extensió: 4,6 Km2\nEsplugues de Llobregat és el municipi més petit en extensió de la comarca del Baix Llobregat, tot i que fins el 1990 formava part de la comarca del Barcelonès.\nSembla ser que l'origen etimològic d' Esplugues de Llobregat prové dels mots llatins Spelunca o Speluncae que representen una cova o una balma que s'obre a la terra en un terreny més o menys pla. Per l'orografia del municipi es creu que aquesta seria l'explicació més encertada.\nEls orígens d'Esplugues de Llobregat els podem situat a partir de les restes d'un poblat iber trobades al cim de la muntanya de Sant Pere Màrtir. Tot i així, també es té constància d'una esglesiola romànica de la que no en queda cap resta, però que es pot afirmar que era molt petita, amb un campanar d'espadanya i dedicada a Santa Maria Magdalena.\nDurant l'Edat Mitjana, Esplugues de Llobregat estava articulat a l'entorn de dos nuclis de població. Per un costat, les masies situades al voltant de l'església i, per l'altre, el nucli de població que s'havia situat al voltant del castell i l'antic hostal. Mica en mica, Esplugues de Llobregat es va anar unint fins a acabar constituint-se com a ciutat al llarg del segle XX.\nD' Esplugues de Llobregat en podem destacar el seu nucli antic amb carrers com el de Montserrat o masies com la de Can Cortada, on va viure el Baró Maldà, autor de l'obra Calaix de Sastre. No ens podem oblidar dels museus que hi ha a la ciutat, dedicats a les rajoles i a la ceràmica.\nPel que fa els espais naturals hem de destacar el fantàstic mirador del municipi que ofereix la muntanya de Sant Pere Màrtir i el Parc de Can Vidalet.\nEsplugues de Llobregat celebra les seves festes per Sant Mateu, el 21 de setembre i per Santa Magdalena el 22 de juliol.\nSeguint l'obra de Puig i Cadafalch… (a 5.2 km)\nEls gremis defensors de Barcelona al… (a 7.8 km)\nRuta del 1714 (a 7.8 km)\nBarcelona\t(a 7.1 Km)\nVeure els 64 establiments »\nEscape Hunt Barcelona (Barcelona)\t(a 7.6 Km)


La policia de Lloret de Mar es presenta al ple per reclamar millores salarials - Diari de Girona\nLa policia de Lloret de Mar es presenta al ple per reclamar millores salarials\nAgents faran una manifestació dissabte, quan el president de la Generalitat té previst inaugurar la comissaria\nlloret de mar | ddg 27.04.2016 | 07:14\nEstat que presentava el ple d´ahir després de la irrupció dels policies a la sala per pressionar i reclamar millores salarials. novaradiolloret\nEncara que a l'ordre del dia no figurava discutir sobre la retribució de la policia local de Lloret, cap dels regidors va poder-ho passar per alt després que gairebé mig centenar d'agents entressin ahir a la sala municipal. Ho van fer pacíficament i sense aldarulls però lluïnt pancartes i samarretes reivindicatives -«la policia en lluita»- que van provocar que alguns regidors aprofitessin les seves intervencions en altres punts de l'ordre del dia per fer un comentari al respecte.\nEl regidor de seguretat ciutadana va acabar abandonant el ple per parlar en privat amb el policies, que seguint amb la seva pressió -tolerada i compresa pel Govern municipal- tenen previst fer una manifestació del 30 d'abril, coincidint amb la inauguració de la nova comissaria en la que està prevista l'assistència del president de la Generalitat, Carles Puigdemont.\nLa reivindicació dels agents és purament salarial perquè consideren que el sou que tenen no es correspon amb la feina que desenvolupen. L'alcalde de la població, Jaume Dulsat (CDC) assegura estar «decidit a trobar una solució possible, correcta i legal» però s'escuda en la Llei per a la Racionalització i Sostenibilitat de l'Administració Local (LARSAL) per donar a entendre que està de mans lligades en haver-se superat ja el màxim de despesa que contempla la llei.\nFonts properes apunten que els agents no estarien disposats a realitzar hores extra durant l'estiu si no se'ls puja el sou. Una de les samarretes que ahir es podien veure era molt gràfica: «policies de primera amb sous de tercera».\nL'antic regidor del PP, ara no adscrit, Enric Martínez, va solidaritzar-se amb el cos municipal de policia indicant que el més necessari seria crear una «taula sectorial específica» per al cos perqué tot i ser categoria C1, com altres funcionaris de l'Ajuntament, la seva feina té un risc major.\nEl govern a tres\nEl retorn del PSC al govern de Lloret després de 13 anys a l'oposició va centrar bona part del ple perquè les formacions que seguiran sense manar en la política municipal van qüestionar l'acord a tres subscrit entre convergents, republicans i socialistes i que ara deixen Lloret amb un govern en majoria -sempre i quan es mantingui la disciplina de vot.\nAntonio Lorente tindrà una dedicació del 80% i s'encarregarà e Benestar i Família, via pública i aparcaments. Els altres dos regidors, Eduardo López i Cristian Fernández, s'ocuparan de joventut,manteniment, clavegueram i cicle d'aigua.


Oriol Pujol veu compatible retallar despeses i eliminar l'impost de successions - Diari de Girona\nOriol Pujol veu compatible retallar despeses i eliminar l'impost de successions\nEl PSC i el PP condicionen el seu suport als pressupostos de\nla Generalitat per a l'any 2011 al futur que tingui aquest tribut\nbarcelona | efe/ddg 15.03.2011 | 01:00\nEl portaveu parlamentari de CiU, Oriol Pujol, va considerar ahir "absolutament compatible" eliminar ja l'impost de successions a Catalunya i, al mateix temps, retallar la despesa pressupostària per a aquest any.\nEn declaracions a la Ràdio RKB, Pujol es va desentendre de les crides dels grups d'esquerra que no se suprimeixi ara l'impost de successions per la minva d'ingressos que patiria la Generalitat.\nSegons Pujol, si CiU vol complir la seva "paraula" donada durant la campanya de les passades eleccions al Parlament, no pot fer una altra cosa que abolir aquest impost aviat. Segons la seva opinió, això no és incompatible amb les retallades en el pressupost que planeja aplicar el Govern aquest any: "El que no té cap sentit és continuar pensant que podem gastar més del que hi ha. No hi ha més remei que ajustar el pressupost", va afegir.\nEl PSC va condicionar la negociació amb el Govern dels pressupostos de la Generalitat per al 2011 i el seu "eventual suport" a aquests comptes al fet que l'Executiu català ajorni a un altre moment de la legislatura l'eliminació de l'impost de Successions.\nEn roda de premsa, el portaveu del PSC, Miquel Iceta, va instar d'aquesta forma el president català, Artur Mas, a fer marxa enrere en l'anunci que va fer aquest cap de setmana el líder d'UDC, Josep Antoni Duran i Lleida, que el Govern eliminarà aquest impost abans de les eleccions municipals del 22 de maig.\nEl secretari general d'ERC, Joan Ridao, va criticar que el Govern eliminarà l'impost de successions perquè és "presoner" d'una promesa electoral, i li va dir que la crisi recomana mantenir-lo.\nEl secretari general d'ICV, Joan Herrera, va titllar d'"immoral, obscè i indecent" que la Generalitat elimini l'impost que només afecta els més rics i, al mateix temps, promogui retallades bàsiques en àrees com sanitat, educació i seguretat que perjudiquen aquells qui més ho necessiten.\nD'altra banda, la líder del PP de Catalunya, Alicia Sánchez-Camacho, va assegurar que l'anunci del Govern de suprimir l'Impost de Successions "es queda curt", motiu pel qual va reclamar al president de la Generalitat, Artur Mas, que es faci seva la proposta dels populars per eliminar també l'Impost de Donacions.


Algemesí se suma a ‘'Coros por la Paz' - Societat Musical d'Algemesí\nAlgemesí se suma a ‘'Coros por la Paz'\nEl diumenge 27 de març a les 12h, més de 400 cors i institucions musicals de tota Espanya s'organitzen a través de les xarxes socials per a cantar junts per la pau.\nA Algemesí participaran a la Plaça Major els Cors de la Societat Musical d'Algemesí, l’Schola Cantorum d’Algemesí, el cor d’Antics Alumnes Maristes, el cor “Gaudim Cantant” de l’IES Bernat Guinovart, els alumnes de cant de l’Escola Musical de Tabalet i Dolçaina i el Cor de Gregorianistes; un esdeveniment on participaran més de 100 cantants dels diferents cors de la localitat. L'acte se celebrarà el diumenge 27 de març al migdia en la Plaça Major. En cas de pluja, serà a l'interior de la Basílica de Sant Jaume.\nMés de 400 cors, institucions i escoles de música de tota Espanya s'han sumat ja a la iniciativa “Coros por la Paz”, impulsada per la Família Coral Santiago Apòstol de Griñón (Madrid) per a cantar per la pau el diumenge 27 de març. En tots els actes s'interpretarà l'obra popular “Dona Nobis Pacem”, una peça perfecta per a una convocatòria com aquesta perquè se serveix d'una llengua universal com és el llatí, té un missatge que tothom entén (ja que significa "dona'ns pau") i és molt fàcil d'interpretar, fins i tot per a aquells que s'estiguen iniciant ara en el cant polifònic.


Hospitals en Telšiai - Directori - Llistat - Guia - Hospital - Telšių apskritis (Província) - Telšių apskritis - Lituània - Hospitalsworldguide\nPàgina d'inici › Per país › Lituània › Telšių apskritis › Telšių apskritis (província) › Hospitals en telšiai\nHospitals en telšiai Telšių apskritis (Província) > Telšių apskritis > Lituània\nSi vostè té un símptoma estrany o signar ara mateix que mai no ha tingut, pot ser l'alerta d'alguna malaltia. Trobeu a aquesta guia hospitalària de Lituània, tots Hospitals en Telšiai que estan més propers a la vostra adreça.\nTelšiai és un poble que té 30098 habitants. Si sou un altre, o si, per contra, heu vingut de viatge, i heu passat algun contratemps en què necessiteu atenció mèdica, Hospitalsworldguide us mostrarà tots els telèfons reals de la Hospitals en Telšiai.\nHospitals en Telšiai per categoria\nSi el vostre metge general li ha dirigit a un especialista que es troba en un dels hospitals públics Telšiai (Lituània), aquí podeu saber tot sobre el vostre hospital. Trobareu el telèfon, correu electrònic, adreça i web\nEls hospitals que ofereixen tota la confiança als seus pacients poden prosperar i obtenir la confiança de totes les persones que vénen a ell o que coneixen altres persones sobre la seva forma de tenir cura de les persones. Si voleu trobar hospitals privats Telšiai (Lituània) amb aquest nivell d'excel·lència, cerqueu-los aquí\nLlistat de hospitals pròxims a Telšiai\nViesoji Istaiga Kauno Apskrities Ligonine Hospital of Kaunas Region- (Situat a 160.19 km)\nBmp Klinika- (Situat a 159.52 km)\nKaunas Silainiai Outpatient Clinic- (Situat a 154.14 km)\nUab Vaisingumo Klinika- (Situat a 159.37 km)\nKauno Medicinos Universiteto Klinikos Kaunas University Hospital- (Situat a 158.35 km)\nRehabilitation Hospital of Palanga- (Situat a 72.99 km)\nPanevezio Miesto Poliklinika- (Situat a 133.42 km)\n(1) Siauliu Visuomenes Sveikatos Centras- (Situat a 66.13 km)\nKlaipedos Jurininku Ligonine- (Situat a 74.22 km)\nKauno Kalnieciu Poliklinika- (Situat a 159.46 km)


La crisi econòmica empeny més de 19.700 joves catalans a emigrar - Regió7 :: El Diari de la Catalunya Central\nLa crisi econòmica empeny més de 19.700 joves catalans a emigrar\nLa UGT diu que en 5 anys la xifra de persones de menys de 34 anys que han marxat ha crescut el 55%\nefebarcelona 09.08.2014 | 07:30\nLa portaveu d´Avalot, Afra Blanco, ahir acn\nMés de 19.700 joves catalans han hagut d'emigrar els últims cinc anys a la recerca d'un lloc de treball fora de les nostres fronteres, segons les dades d'un informe que ahir va presentar Avalot, l'organització juvenil del sindicat UGT.\nL'estudi, titulat "Generació JESP-Joves Emigrants Sobradament Preparats", assenyala que entre els anys 2009 i 2014 s'ha incrementat del 55,62 % el nombre de joves de Catalunya que han decidit anar-se'n a l'estranger per intentar millorar la seva situació laboral.\nSegons dades del padró d'habitants residents a l'estranger de l'Institut d'Estadística de Catalunya (Idescat), del 2013 al 2014 el nombre de catalans que viuen en un altre país ha augmentat gairebé el 9%, i se situa en 221.444 persones. De tots els emigrants catalans, un total de 55.319 persones, el 25%, tenen entre 15 i 34 anys.\nL'increment de joves residents a l'estranger respecte al 2013 ha estat de 4.679 persones, fet que suposa un augment del 9,24 %. Si es compara amb l'any 2009, l'augment és de 19.772 persones, el 55,62 % més. Del total de catalans d'entre 15 i 34 anys que viuen en un altre país, 43.946 són originaris de la província de Barcelona; 3.752, de la de Lleida; 3.764, de la de Tarragona; i 3.857 residien a Girona quan van decidir provar sort més enllà de les nostres fronteres.\nSegons recull l'anàlisi del sindicat, Europa és el destí preferit per als joves catalans per emigrar, principalment països com França, Andorra, Alemanya, Suïssa o Regne Unit. En segon lloc s'hi situa Amèrica del Sud (l'Argentina, Veneçuela i el Brasil), amb el 36 % del total dels emigrants, seguida amb el 17 % per l'Amèrica Central i del Nord (Mèxic, Estats Units, República Dominicana i Cuba).\nLa difícil situació que des de l'inici de la crisi travessa el mercat laboral espanyol, marcat per una una elevada taxa d'atur, salaris baixos i contractació temporal, és el que empeny la majoria de ciutadans a buscar oportunitats a l'estranger. Només a Catalunya, recorda Avalot, hi ha 222.500 joves d'entre 16 i 29 anys a l'atur el 17% desl quals ho són de llarga durada.


Any de fundació: 1986\nPresident actual: Miquel Quetglas Riera\nVestimenta: Els confrares porten una túnica negra que va subjectada a la cintura mitjançant un cordó daurat que va fermat a la part central. La caputxa també és negra i porta un ribet de passamaneria daurat a les voreres i l'escut de la confraria plantat a la part frontal que consisteix en tres creus negres sobre fons vermell. Com a complements els confrares porten guants blancs i un fanal.\nEstendard: Es tracta d'un pal de bandera amb l'emblema de la confraria. Està fet amb tela vermella i vores de color negre. Tot conjunt porta una ornamentació amb cordó daurat i cinc borles del mateix color. A la zona central es dibuixen tres creus, les tres creus que es trobaven al mont Sinaí, el dia de la Mort i Ressurrecció de Jesucrist. La creu central, es troba més elevada que la resta, i una serie d'espires surten d'ella per representar l'esplendorositat de Jesucrist.\nPas vivent: Es tracta d'una plataforma de fusta vestida en vellut negre amb l'escut de la confraria pintat per Mossèn Llorenç Bonnín. A dalt hi ha una escena vivent agafada de la Setmana Santa de la Passió de Jesús. El pas vivent sortí per primera vegada el dia del Ram de l'any 1987. Aquest pas surt en processó en tres ocasions cada any: el Diumenge del Ram a la Processó de Crist Rei, el Dijous Sant a la Processó de la Sang i el Divendres Sant a la Processó del Sant Enterrament. En les tres ocasions les escenes que s'hi representen són diferents, així com també són diferents d'un any a l'altre.\nObservacions històriques i dades d'interés: Aquesta confraria va ser fundada l'any 1986 per un grup de companys amb el suport del rector de Crist Rei, que en aquell temps era Mossèn Ramon Lladó, i de Mossèn Llorenç Bonnín. Fou anomenada com a presidenta Magdalena Galmés Ribot. Més endavant nombraren presidenta a Bel Sureda i després a Consuelo Galletero.\n© 2011-2020 Associació de Confraries de Manacor